**Mīmikas un kustības orķestra instrumentu spēlē. 6-7 g. vecumposmam.**

[www.dziesmasberniem.lv](http://www.dziesmasberniem.lv)

**Sagatavošanās posms- bērni kopā ar skolotāju klausās un vēro dažādu orķestra instrumentu spēli video Youtube kanālā. Nosauc tos un sameklē tos attēlos. Var izmantot** [**www.dziesmasberniem.lv**](http://www.dziesmasberniem.lv) **mājaslapu, sadaļu “instrumenti”’-Metodiskie materiāli. Ja iespējams, organizē koncerta apmeklējumu, sadarbojoties ar vietējo mūzikas skolu.**

**1.līmenis** – iepazīšanās ar spēli - Bērni sadalās komandās pa 5, izskaita ar skaitāmpantu, kurš būs diriģents. Diriģents saņem aploksni ar 4 instrumentu attēliem. Skolotājs paskaidro uzdevumu secību, uzrakstot to uz tāfeles. Vērojot bērnus, skolotājs dod signālu, kad komandas ir sagatavojušās priekšnesumam. Fonā skan aktīva un priecīga instrumentāla mūzika.

Uzdevums: 1. Noskaidro kādi ir instrumenti, kā tos spēlē izmantojot tikai žestus un mīmiku.

 2.izmēģina spēlēšanu kopā ar diriģentu.

 3. Pēc skolotāja nosaukta un atskaņota simfoniskās mūzikas parauga, katra grupa rāda savu priekšnesumu. Nobeigumā pārējās komandas atmin redzētos orķestra instrumentus.

 4. Visi vienojas kopīgā orķestrī ar diriģentiem.

**2.līmenis** – Bērni izvēlas sev kartiņas, izpēta kāds orķestra instruments tajā attēlots. Izdomā, kā to attēlos žestos un mīmikā. Skolotāja atskaņo kādu orķestra skaņdarbu, nosaucot komponistu un skaņdarba nosaukumu. Rāda attēlus pa vienam, pa diviem, pa trīs instrumentiem kopā. Ja diriģents diriģē ar abām rokām, tad spēlē viss orķestris kopā. Spēlē tikai tie, kuriem ir attiecīgais instruments. Skolotāja aicina sagrupēties pa instrumentu grupām. Pēc bērnu izvēles kāds var būt diriģents. Ja ir iespēja diriģentam noliek pulti un kociņu. Tad var diriģēt nerādot attēlus, bet izteiksmīgi skatoties un rādot ar vienu roku instrumentu grupām, ar abām rokām visiem kopā.

**3.līmenis** – Bērni izvēlas sev instrumentu kartītes. Skolotāja aicina padomāt un sagrupēties – pūšamie instrumenti, stīgu instrumenti, sitamie instrumenti.

Attiecīgi piemeklēti skaņdarbu fragmenti katrai instrumentu grupai. Katra grupa reaģē uz savu skaņdarbu attēlojot savu instrumentu.

**4.līmenis** – skolotāja aicina izvēlēties sev instrumentu no bērnudārzā pieejamajiem instrumentiem. Aicina sagrupēties pa instrumentu grupām. Iet pie katras grupas un jautā: ‘’Kāda ir šo instrumentu grupa?”(metalafoni, bungas, kociņi, trijstūri, zvārguļi, tamburīni, šķīvīši, marakas, kastaņetes, melodions, klavieres, skaņu caurules, ksilafoni)

(svilpaunieki, stabules), (kokles, arfa, pašgatavoti instrumenti ar raustāmām gumijām)

Lūdz sagrupēties tos, kuri spēlē orķestrī. Noskaidro, ka pārējie instrumenti spēlē ansamblī. Lai gan mūsdienās orķestri spēlē kopā ar ģitārām arī. Un bungas ir gan orķestrī, gan ansamblī.

Visi kopā izspēlē kādu Latviešu tautas mūzikas instrumentālo skaņdarbu, skolotāja rāda attēlus, kuri instrumenti spēlē, kad spēlē visi kopā, lai neveidotos troksnis, bet notiktu secīga instrumentu spēlēšana. Tad kopīgi noskatās video Youtube kur spēlē tautas instrumentu ansamblis, kokļu ansamblis, ksilofoni un marimba. Tikai bungu ansamblis.

**5.līmenis** – bērni vingrinās spēlēt ar dinamiskajām gradācijām – forte, piano, fortissimo, pianissimo, meco forte, crescendo, diminuendo, ritenuto. Ir jāpiemeklē dinamiski kontrastējoši skaņdarbi.